


PASTATO PRIJUNGIMAS PRIE VANDENTIEKIO IR / AR NUOTEKŲ TINKLŲ,  
ATMINTINĖ STATYTOJUI
 

kai vandentiekio įvado skersmuo iki 32 mm ir / arba nuotekų išvado skersmuo iki 160 mm 
1. Pateikti paraišką prisijungimo sąlygoms gauti. 
2. Pagal parengtas prisijungimo sąlygas parengti ir suderinti projektą su UAB „Vilniaus vandenys“. 
3. Kreiptis į bendrovę dėl prisijungimo prie tinklų bei sutarties prisijungimui pasirašymo (sutartis bus sudaryta atsižvelgiant į planuojamą rengti infrastruktūrą). 
4. Pasirašytą sutartį grąžinti bendrovei ir kviesti bendrovės atstovą prisijungimo darbams priimti / stebėti. 

Kreipiantis dėl prisijungimo  el. paštu  info@vv.lt arba atvykus į mūsų Klientų aptarnavimo skyrių Vilniuje adresu Spaudos g. 8-1, prašymo duomenys pateikiami formoje:  
Prašymas prijungti prie tinklų | Vilniaus vandenys

Kreipiantis dėl prisijungimo gali būti papildomai paprašyta pateikti:
 
· prisijungimo sąlygų kopiją; 
· suderinto projekto kopiją;
· žemės sklypo nuosavybės teisės ar kitą valdymo teisę patvirtinančių dokumentų kopijas;
· pažymėjimą apie Nekilnojamojo turto registre įregistruotus statinius ir teisės į juos kopiją;
· statybos leidimą arba rašytinio pritarimo projektui kopiją. 

Gavus Bendrovės pritarimą darbų vykdymui pagal projektą, statytojas kviečia atstovą:  

· paslėptų darbų priėmimui (ši apžiūra vykdoma neužkasus vamzdynų);
· prijungimui prie vandentiekio tinklų kompleksinei paslaugai;
· paslaugos pradžios fiksavimui (jungiantis tik prie nuotekų tinklų).

Dėmesio! Turėdami prisijungimo sąlygas ir suderintą projektą, klientai gali kreiptis į UAB „Vilniaus vandenys“ dėl vandentiekio įvado ir / ar nuotekų išvado įrengimo paslaugos. Tuomet Vilniaus vandenų darbuotojai įvertins ar klientui paslauga gali būti suteikiama ir pateiks darbų kainą. Daugiau informacijos apie paslaugos suteikimo sąlygas: 
https://www.vv.lt/papildomos-paslaugos/vandentiekio-nuoteku-tinklu-irengimas/ 

Rekomenduojame neužkasus vamzdyno išsikviesti geodezininką, kuris atliks naujų inžinerinių tinklų geodezinę išpildomąją nuotrauką (šis dokumentas reikalingas objekto pridavimo metu). 
Šią paslaugą galite užsisakyti mūsų bendrovėje 
https://www.vv.lt/papildomos-paslaugos/kontrolines-geodezines-nuotraukos-parengimas/

OBJEKTO GALUTINIAM PRIDAVIMUI REIKALINGI DOKUMENTAI:

· nustatyta tvarka suderintus projekto pakeitimus (jei tokie buvo);
· vandentiekio ir / ar nuotekų tinklų geodezines išpildomąsias nuotraukas (popierinis egzempliorius ir variantas skaitmeninėje laikmenoje DWG formatu), su šulinių ir požeminių sklendžių kortelėmis. Požeminių sklendžių ir PVC šulinėlių DN315 / DN425 kortelės turi būti, tačiau TIIIS jų registruoti ir derinti nereikia;
· uždarytą savivaldybės išduotą leidimą kasimo darbams. Jei leidimas nebuvo išduotas, pateikti raštą, patvirtinantį dangų atstatymą;
· vandentiekio ir / ar nuotekų vamzdynų paslėptų darbų aktas (-ai).
Turi būti įrengti šulinių žymėjimo ženklai.

